Diari Oficial de la Generalitat Valenciana


Sumari del DOGV 1957, del 04-02-1993 (1993/827076)

RESOLUCIÓ de 30 de desembre de 1992, de la Universitat de València, per la qual convoca concurs públic per a la provisió de diverses places de professorat universitari, que apareixen ressenyades en l'annex I.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1957

Data del DOGV
:   04-02-1993

Secció del DOGV
:   AUTORITATS I PERSONAL

Número del document
:   1993/827076


Data del document
:   30-12-1992

Organisme emissor
:   Universitat de València

Tipus de document
:   Resolució

Resolució de 30 de desembre de 1992, de la Universitat de València, per la qual convoca concurs públic per a la provisió de diverses places de professorat universitari, que apareixen ressenyades en l'annex I.  
La Universitat de València convoca concurs públic per a la provisió de diverses places de professorat universitari, d'acord amb les bases següents:  
Primera  
Aquest concurs es regeix pel que disposen la Llei Orgànica 11/1983, de 25 d'agost (BOE d?1 de setembre); el Reial Decret 1888/1984, de 26 de setembre (BOE de 26 d'octubre); l'Ordre de 28 de desembre de 1984 (BOE de 16 de gener de 1985); el Reial Decret 1427/1986, de 13 de juny (BOE d?11 de juliol); els Estatuts de la Universitat de València (DOGV de 16 de desembre de 1985), i, en allà que no hi és establert, per la legislació general de funcionaris civils de l'estat, i es tramitarà independentment per a cadascuna de les places convocades.  
Segona  
Per a ser admès en aquest concurs cal tenir els requisits generals següents:  
a) Ser espanyol.  
b) Tenir divuit anys i no haver complit els seixanta-cinc anys d'edat.  
c) No haver estat separat, mitjançant expedient disciplinari, del servei de l'administració de l'estat o de l'administració autònoma, institucional o local, ni haver estat inhabilitat per a l'exercici de funcions públiques.  
d) No patir cap malaltia ni defecte físic o psíquic que impossibilite l'exercici de les funcions corresponents a professor d'universitat.  
Tercera  
Així mateix, els aspirants han de posseir les condicions especifiques que assenyala l'article 4t, 1 o 2, del Reial Decret 1888/1984, de 26 de setembre, d'acord amb la categoria de la plaça i la classe de concurs.  
No podran concursar a places de professor titular d'universitat els qui hagen estat contractats durant més de dos anys com a ajudants en aquesta universitat. Queden exceptuats d'aquesta exigència els qui durant un any o més hagen fet treballs d'investigació o hagen estat ajudants en d'altres universitats espanyoles o estrangeres o els qui hagen cursat estudis en una altra universitat o institució acadèmica espanyola o estrangera, autoritzats per aquesta universitat.  
Quan s'estiga en possessió del títol de doctor i es concurse a places de catedràtic d'universitat, de conformitat amb el que disposa l'article 4t, 1, c), del Reial Decret 1888/1984, de 26 de setembre, i no es forme part de cap dels cossos que hi són ressenyats, les persones interessades hauran d'acreditar l'exempció d'aquests requisits en el termini de 20 dies hàbils a partir de la publicació d'aquesta convocatòria en el Butlletí Oficial de l'Estat.  
Quarta  
Les persones que desitgen prendre part en aquest concurs han de trametre la sol·licitud corresponent al rectorat d'aquesta universitat (c/ Roger de Llúria, núm. 6, 46627, València), per qualsevol dels procediments establerts en la Llei de Procediment Administratiu, en el termini de 20 dies hàbils a partir de la publicació d'aquesta convocatòria en el BOE, mitjançant instància, segons el model de l'annex II, degudament formalitzada, junt amb els documents que acrediten posseir els requisits per a participar-hi. La concurrència d'aquests requisits ha de referir-se sempre a una data anterior a la d'expiració del termini fixat per al sol·licitar la participació en el concurs.  
Els aspirants han de justificar el fet d'haver abonat en l'Habilitació Pagadoria d'aquesta universitat, abans de 20 dies hàbils a partir de la publicació d'aquesta convocatòria en el Butlletí Oficial de l'Estat, la quantitat de 2.815 pessetes per formació de l'expedient i dret d'examen.  
L'Habilitació en lliurarà un rebut per duplicat i un dels exemplars s'haurà d'unir a la sol·licitud.  
Quan el pagament dels drets s'efectue per gir postal o telegràfic, aquest s'adreçarà a l'esmentada Habilitació Pagadoria (c/ Roger de Llúria, núm. 6, 46823, València). En el taló destinat a aquest organisme es consignaran les dades següents: el nom i cognoms de la persona interessada i el nom i el número de la plaça a la qual concursa.  
Cinquena  
Acabat el termini de presentació de sol·licituds, el Rector d'aquesta universitat, per qualsevol dels procediments que estableix la Llei de Procediment Administratiu, trametrà a tots els aspirants una llista completa d'admesos i exclosos, amb indicació dels motius de l?exclusió. Contra aquesta resolució, les persones interessades podran presentar una reclamació davant el Rector en el termini de quinze dies hàbils a comptar des de l?endemà de la notificació d'aquesta llista.  
Sisena  
Dins el termini fixat reglamentàriament per a constituir la comissió, el seu president, després de consultar els altres membres, dictarà una resolució que haurà de ser notificada a totes les persones interessades amb una antelació mínima de quinze dies naturals respecte a la data de l'acte per al qual són citats, i convocarà tots els aspirants admesos a participar en el concurs per a realitzar l'acte de presentació dels concursants, amb expressió del dia, l?hora i el lloc. A aquest efecte, el termini entre la data prevista per a l'acte de constitució de la comissió i la data fixada per a l'acte de presentació no podrà excedir de dos dies hàbils.  
Setena  
En l'acte de presentació, que serà públic, els concursants hauran de lliurar la documentació corresponent a la primera prova i rebran totes les instruccions sobre les proves que se'ls haja de comunicar. Així mateix, i per sorteig, es determinarà l?ordre d'actuació dels concursants i es fixarà el lloc, la data i l?hora del començament de les proves.  
En el mateix acte de presentació, el president de la comissió farà públic el termini perquè qualsevol concursant puga examinar la documentació presentada pels altres concursants, amb anterioritat a l?inici de les proves.  
Vuitena  
Els candidats proposats per a la provisió de les places hauran de presentar a la Secretaria General d'aquesta universitat, en el termini de quinze dies hàbils següents a aquell en què acabe l'actuació de la comissió, i per qualsevol dels mitjans que disposa l'article 66 de la Llei de Procediment Administratiu, els documents següents:  
a) Fotocòpia del DNI.  
b) Certificat mèdic oficial de no patir cap malaltia ni defecte físic ni psíquic que impossibilite l'exercici de les funcions corresponents a professor d'universitat, expedit per la direcció provincial o la conselleria, segons corresponga, competents en matèria de sanitat.  
c) Declaració jurada de no haver estat separat de l'administració de l?estat, institucional o local, ni de les administracions de les comunitats autònomes, en virtut d'expedient disciplinari, i de no estar inhabilitat per a l?exercici de la funció pública.  
Els aspirants que tinguen la condició de funcionaris públics de carrera estaran exempts de justificar aquests documents requisits, i hauran de presentar una certificació del ministeri o organisme de què depenen que acredite la seua condició de funcionaris i totes les circumstàncies que figuren al full de serveis.  
València, 30 de desembre de 1992.- El Vice- rector de Professorat: J. Ismael Fernández Guerrero.  
ANNEX I  
Professors titulars d'escola universitària  
Plaça núm. 103/1992.  
Area de coneixement a què correspon: Física Química.  
Departament a què és adscrita: Física Química.  
Activitats docents que ha de realitzar qui obtinga la plaga: físico- química.  
Règim de dedicació: temps complet.  
Classe de convocatòria: concurs.  
Veure annex